|

52011PC0467

/* KOM/2011/0467 lopullinen - 2011/0205 (NLE) */  Ehdotus NEUVOSTON ASETUS tiettyjen Kiinan kansantasavallasta peräisin olevien valukappaleiden tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun ja osittaisen välivaiheen tarkastelun päättämisestä

	PERUSTELUT1. EHDOTUKSEN TAUSTA-  Ehdotuksen perustelut ja tavoitteetTämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30. marraskuuta 2009 annetun neuvoston asetuksen (EY) N:o 1225/2009, jäljempänä ’perusasetus’, soveltamista tiettyjen Kiinan kansantasavallasta peräisin olevien valukappaleiden tuontia koskevassa menettelyssä.-  Yleinen taustaEhdotus perustuu perusasetuksen soveltamiseen ja tutkimukseen, joka tehtiin perusasetuksessa säädettyjen sisältöä ja menettelyjä koskevien vaatimusten mukaisesti.-  Voimassa olevat aiemmat säännöksetNeuvoston asetus (EY) N:o 1212/2005, annettu 25 päivänä heinäkuuta 2005, lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien valukappaleiden tuonnissa, sellaisena kuin se on viimeksi muutettuna neuvoston asetuksella (EY) N:o 500/2009.-  Johdonmukaisuus suhteessa unionin muuhun politiikkaan ja muihin tavoitteisiinEi koske tätä ehdotusta.2. INTRESSITAHOJEN KUULEMISEN JA VAIKUTUSTEN ARVIOINNIN TULOKSET-  Intressitahojen kuuleminenMenettelyn osapuolilla on perusasetuksen säännösten mukaisesti ollut tilaisuus puolustaa etujaan tämän tutkimuksen yhteydessä.-  Asiantuntijatiedon käyttöUlkopuolista asiantuntemusta ei ole tarvittu.-  Vaikutusten arviointiEhdotus perustuu perusasetuksen täytäntöönpanoon.Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä.3. EHDOTUKSEN OIKEUDELLINEN SISÄLTÖ-  Ehdotetun toimen lyhyt kuvausKomissio ilmoitti 27. heinäkuuta 2010 tiettyjen Kiinan kansantasavallasta peräisin olevien valukappaleiden tuontia koskevien polkumyyntitoimenpiteiden voimassaolon päättymistä koskevan tarkastelun vireillepanosta. Sitä koskevan pyynnön esittivät Eurofonte seitsemän jäsenensä puolesta ja Fundiciones de Odena, jäljempänä ’pyynnön esittäjät’, sellaisten tuottajien puolesta, joiden tuotanto muodostaa huomattavan osan eli tässä tapauksessa yli 25 prosenttia tiettyjen valukappaleiden koko tuotannosta unionissa. Tutkimuksen tarkoituksena oli tutkia, johtaisiko toimenpiteiden voimassaolon päättyminen todennäköisesti polkumyynnin jatkumiseen tai toistumiseen ja unionin tuotannonalalle aiheutuneen vahingon toistumiseen.Lisäksi komissio ilmoitti 1. joulukuuta 2010 voimassa olevia toimenpiteitä koskevan osittaisen välivaiheen tarkastelun vireillepanosta. Sitä koskevan pyynnön esitti Kiinan kansantasavallassa toimiva vientiä harjoittava tuottaja Shandong Lulong Group Co. Ltd. Tarkastelu rajoittui polkumyynnin tarkasteluun Shandong Lulong Group Co. Ltd -yrityksen osalta.Toimenpiteiden voimassaolon päättymistä koskevan tutkimuksen aikana pyynnön esittäjät peruuttivat virallisesti voimassaolon päättymistä koskevan tarkastelupyyntönsä.Komissio ei ole todennut peruutuksen jälkeen perusteita sille, että unionin etu oikeuttaisi jatkamaan toimenpiteiden voimassaolon päättymistä koskevaan tarkasteluun ja osittaiseen välivaiheen tarkasteluun liittyviä tutkimuksia, ja ehdottaa näin ollen tutkimusten päättämistä ja toimenpiteiden kumoamista.Tästä syystä ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian, kuitenkin viimeistään 26. lokakuuta 2011.-  OikeusperustaNeuvoston asetus (EY) N:o 1225/2009, annettu 30. marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta.-  ToissijaisuusperiaateEhdotus kuuluu Euroopan unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta.-  SuhteellisuusperiaateEhdotus on suhteellisuusperiaatteen mukainen seuraavista syistä:Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta.Vaatimusta, jonka mukaan unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta.-  Sääntelytavan valintaEhdotettu sääntelytapa: asetus.Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista.4. TALOUSARVIOVAIKUTUKSETEhdotuksella ei ole vaikutuksia unionin talousarvioon.2011/0205 (NLE)EhdotusNEUVOSTON ASETUStiettyjen Kiinan kansantasavallasta peräisin olevien valukappaleiden tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun ja osittaisen välivaiheen tarkastelun päättämisestäEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[1], jäljempänä ’perusasetus’, ja erityisesti sen 9 artiklan ja 11 artiklan 2, 3, 5 ja 6 kohdan,ottaa huomioon ehdotuksen, jonka Euroopan komissio, jäljempänä ’komissio’, on tehnyt neuvoa-antavaa komiteaa kuultuaan,sekä katsoo seuraavaa:1.  MENETTELY2.  Voimassa olevat toimenpiteet3.  Perusasetuksen 5 artiklan nojalla tehdyn polkumyynnin vastaisen tutkimuksen perusteella neuvosto otti asetuksella (EY) N:o 1212/2005[2] käyttöön lopullisen polkumyyntitullin tiettyjen Kiinan kansantasavallasta peräisin olevien valukappaleiden tuonnissa. Kyseistä asetusta muutettiin viimeksi neuvoston asetuksella (EY) N:o 500/2009[3].4.  Yksilölliset tullit vaihtelivat nollasta prosentista 37,9 prosenttiin tarkasteltavana olevan tuotteen eri valmistajien välillä, ja jäännöstulliksi vahvistettiin 47,8 prosenttia.5.  Tarkastelupyynnöt6.  Kun ilmoitus tiettyjen Kiinan kansantasavallasta peräisin olevien valukappaleiden tuontiin sovellettavien tiettyjen polkumyynnin vastaisten toimenpiteiden voimassaolon lähestyvästä päättymisestä[4] oli julkaistu, komissio vastaanotti 25. maaliskuuta 2010 perusasetuksen 11 artiklan 3 kohtaan perustuvan tarkastelupyynnön ja 29. huhtikuuta 2010 toisen, perusasetuksen 11 artiklan 2 kohtaan perustuvan tarkastelupyynnön.7.  Perusasetuksen 11 artiklan 2 kohtaan perustuvan pyynnön esittivät Eurofonte seitsemän jäsenensä puolesta ja Fundiciones de Odena, jäljempänä ’pyynnön esittäjät’, sellaisten tuottajien puolesta, joiden tuotanto muodostaa huomattavan osan eli tässä tapauksessa yli 25 prosenttia tiettyjen valukappaleiden koko tuotannosta unionissa.8.  Pyyntö sisälsi alustavaa näyttöä siitä, että toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuvan vahingon jatkumiseen tai toistumiseen.9.  Perusasetuksen 11 artiklan 3 kohtaan perustuvan pyynnön esitti Kiinan kansantasavallassa toimiva vientiä harjoittava tuottaja Shandong Lulong Group Co. Ltd. Pyyntö rajoittui polkumyynnin tarkasteluun Shandong Lulong Group Co. Ltd -yrityksen osalta.10.  Aloitetut menettelyt11.  Näin ollen komissio julkaisi neuvoa-antavaa komiteaa kuultuaan Euroopan unionin virallisessa lehdessä ilmoituksen[5] tiettyjen Kiinan kansantasavallasta peräisin olevien valukappaleiden, jotka nykyään luokitellaan CN-koodeihin 7325 10 50, 7325 10 92, ex 7325 10 99 (Taric-koodi 7325 10 99 10) ja ex 7325 99 10 (Taric-koodi 7325 99 10 10), tuonnissa Euroopan unioniin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta.12.  Komissio ilmoitti virallisesti voimassaolon päättymistä koskevaan tarkasteluun liittyvän tutkimuksen aloittamisesta vientiä harjoittaville tuottajille, asianomaisille tuojille, Kiinan kansantasavallan edustajille, edustaville käyttäjille ja unionin tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa.13.  Lisäksi komissio julkaisi Euroopan unionin virallisessa lehdessä ilmoituksen[6], jossa se ilmoitti panevansa vireille johdanto-osan 7 kappaleessa tarkoitettuja polkumyynnin vastaisia toimenpiteitä koskevan osittaisen välivaiheen tarkastelun, joka rajoittui polkumyynnin tarkastelemiseen Shandong Lulong Group Co. Ltd -yrityksen osalta.14.  TOIMENPITEIDEN VOIMASSAOLON PÄÄTTYMISTÄ KOSKEVAN TARKASTELUPYYNNÖN PERUUTUS15.  Pyynnön esittäjät peruuttivat virallisesti pyyntönsä 9 päivänä kesäkuuta 2011 päivätyllä komissiolle lähettämällään kirjeellä. Kirjeessään pyynnön esittäjät totesivat, että asiaan liittyvien taloudellisten muuttujien heilahtelevuuden vuoksi vahingollisen polkumyynnin esiintymistä tulevaisuudessa ei voitu sulkea pois. Kyseisissä olosuhteissa ne pitävät mahdollisena, että Kiinasta tulevan tuonnin vyöry voisi vaarantaa unionin tuotannonalan kannattavuuden, ja siksi pyynnön esittäjät katsovat, että komission olisi aktiivisesti seurattava tarkasteltavana olevan tuotteen tuontia ja oltava valmiina aloittamaan uusi käsittely lyhyellä varoitusajalla.16.  Komissio tunnustaa, että valukappalemarkkinoilla on viime vuosina koettu merkittäviä muutoksia, jotka johtuvat ennen kaikkea äskettäisestä talouskriisistä, jolla on ollut merkittäviä vaikutuksia rakennusteollisuuteen ja jonka vuoksi infrastruktuurihankkeisiin tarkoitettua julkista rahoitusta on leikattu. Tämä on aiheuttanut yleistä kysynnän laskua, joka kohdistuu myös tiettyjen valukappaleiden tuontiin. Koska ei ole selvää, millä tavalla markkinat kehittyvät lyhyellä ja keskipitkällä aikavälillä, mahdollisuutta vahingollisen polkumyynnin esiintymisestä uudelleen ei voida täysin sulkea pois. Siksi katsotaan aiheelliseksi seurata Kiinan kansantasavallasta peräisin olevan tarkasteltavana olevan tuotteen tuontia unioniin. Seurantajakson pituuden olisi oltava enintään 24 kuukautta tämän menettelyn päättämistä koskevan ilmoituksen julkaisemisesta. Komissio ei sulje pois myöskään mahdollisuutta aloittaa samaa tuotetta koskeva uusi tutkimus, jos ja kun toimitetaan näyttöä vahingollisesta polkumyynnistä perusasetuksessa vahvistettujen vaatimusten mukaisesti.17.  Perusasetuksen 9 artiklan 1 kohdan ja 11 artiklan 2 kohdan mukaan menettely voidaan päättää, jos tarkastelua koskeva pyyntö peruutetaan, paitsi jos sen päättäminen ei ole unionin edun mukaista.18.  Katsottiin, että kyseessä oleva menettely olisi päätettävä, koska tutkimuksessa ei ollut tullut esiin seikkoja, joiden vuoksi menettelyn päättäminen ei olisi unionin edun mukaista. Asianomaisille osapuolille tiedotettiin asiasta ja annettiin mahdollisuus esittää huomautuksia. Huomautuksia, jotka antaisivat aihetta toisenlaiseen päätelmään, ei kuitenkaan ole saatu.19.  Näin ollen tultiin siihen johtopäätökseen, että tiettyjen Kiinan kansantasavallasta peräisin olevien valukappaleiden tuontia unioniin koskevien polkumyyntitoimenpiteiden voimassaolon päättymistä koskeva tarkastelu olisi päätettävä ja voimassa olevat toimenpiteet kumottava.20.  Tästä syystä tultiin lisäksi siihen johtopäätökseen, että myös osittainen välivaiheen tarkastelu, joka rajoittui polkumyynnin tarkasteluun Shandong Lulong Group Co. Ltd -yrityksen osalta, olisi päätettävä,ON HYVÄKSYNYT TÄMÄN ASETUKSEN:1 artiklaPäätetään Kiinan kansantasavallasta peräisin olevia muokattavaksi soveltumattomasta valuraudasta ja pallografiittivaluraudasta valmistettuja, myös työstettyjä, päällystettyjä, maalattuja tai muita materiaaleja sisältäviä, tavaroita tai niiden osia, joita käytetään peittämään maan pinnalla tai alla olevia järjestelmiä ja/tai joista on pääsy tällaisiin järjestelmiin, paloposteja lukuun ottamatta, ja jotka nykyään luokitellaan CN-koodeihin 7325 10 50, 7325 10 92, ex 7325 10 99 (Taric-koodi 7325 10 99 10) ja ex 7325 99 10 (Taric-koodi 7325 99 10 10), tuotaessa sovellettavia polkumyyntitoimenpiteitä koskeva toimenpiteiden voimassaolon päättymistä koskeva tarkastelu ja osittainen välivaiheen tarkastelu ja kumotaan kyseiset toimenpiteet.2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja [1] EUVL L 343, 22.12.2009, s. 51.[2] EUVL L 199, 29.7.2005, s. 1.[3] EUVL L 151, 16.6.2009, s. 6.[4] EUVL C 72, 20.3.2010, s. 11.[5] EUVL C 203, 27.7.2010, s. 2.[6] EUVL C 324, 1.12.2010, s. 21.


				|

		52013PC0073

			Ehdotus NEUVOSTON ASETUS Euroopan parlamentin ja neuvoston asetuksen (EY) N:o 1107/2009 muuttamisesta Kroatian liittymisen vuoksi /* COM/2013/073 final - 2013/0047 (NLE) */

			   	PERUSTELUT
1.           EHDOTUKSEN TAUSTA
Tämä ehdotus neuvoston asetukseksi on tarpeen, kun
otetaan huomioon Kroatian tasavallan tuleva liittyminen Euroopan unioniin.
Euroopan unionin jäsenvaltioiden ja Kroatian
tasavallan välinen sopimus Kroatian tasavallan liittymisestä Euroopan unioniin[1],
jäljempänä ’liittymissopimus’, allekirjoitettiin Brysselissä 9. joulukuuta
2011.
Liittymissopimuksen 3 artiklan 3 kohdan mukaan se
tulee voimaan 1. heinäkuuta 2013, jos kaikki ratifioimiskirjat on talletettu
ennen tuota päivää.
Liittymissopimuksen 3 artiklan 4 kohdan mukaan
unionin toimielimet voivat ennen liittymistä hyväksyä toimenpiteet, joita
tarkoitetaan muun muassa Kroatian tasavallan liittymisehdoista sekä Euroopan
unionista tehdyn sopimuksen, Euroopan unionin toiminnasta tehdyn sopimuksen ja
Euroopan atomienergiayhteisön perustamissopimuksen mukautuksista tehdyn
asiakirjan[2],
jäljempänä ’liittymisehdoista tehty asiakirja”, 50 artiklassa. Nämä
toimenpiteet tulevat voimaan vain sillä edellytyksellä, että liittymissopimus tulee
voimaan, ja vasta liittymissopimuksen voimaantulopäivänä.
Liittymisehdoista tehdyn asiakirjan 50 artiklassa
määrätään, että jos toimielinten ennen liittymistä antamia säädöksiä on
mukautettava liittymisen johdosta ja jos tarvittavista mukautuksista ei ole
määrätty kyseisessä asiakirjassa tai sen liitteissä, tätä varten tarvittavat
säädökset hyväksyy neuvosto tai komissio (jos komissio on antanut alkuperäiset
säädökset).
Kasvinsuojeluaineiden markkinoille saattamisesta
sekä neuvoston direktiivien 79/117/ETY ja 91/414/ETY kumoamisesta 21 päivänä
lokakuuta 2009 annetussa Euroopan parlamentin ja neuvoston asetuksessa (EY) N:o
1107/2009[3]
säädetään unionin jakamisesta sellaisiin vyöhykkeisiin, joilla on vastaavat
maatalouteen, kasvien terveyteen ja ympäristöön liittyvät olosuhteet, jotta
helpotetaan kasvinsuojeluaineiden vastavuoroista tunnustamista. Kyseisen
asetuksen liitteessä I luokitellaan kukin jäsenvaltio joko pohjoiseen,
keskiseen tai eteläiseen kasvinsuojeluaineiden hyväksymisvyöhykkeeseen.
Tällä ehdotuksella on tarkoitus lisätä Kroatia
asetuksen (EY) N:o 1107/2009 liitteessä I mainittuun eteläiseen vyöhykkeeseen.
Kroatia olisi lisättävä asetuksen (EY) N:o
1107/2009 liitteessä I määriteltyyn eteläiseen vyöhykkeeseen kuuluvien
jäsenvaltioiden luetteloon, koska Kroatian maatalouteen, kasvien terveyteen ja
ympäristöön liittyvät olosuhteet vastaavat yleisesti ottaen eteläiseen
vyöhykkeeseen nykyisin kuuluvien maiden eli Bulgarian, Kreikan, Espanjan,
Ranskan, Italian, Kyproksen, Maltan ja Portugalin olosuhteita.
2.           KUULEMISTEN JA VAIKUTUSTEN
ARVIOINNIN TULOKSET
Koska tämä ehdotus on luonteeltaan tekninen, eikä
siihen liity mitään poliittisia valintoja, kuulemiset ja vaikutusten arvioinnit
eivät olleet tarpeen.
3.           EHDOTUKSEN OIKEUDELLINEN
SISÄLTÖ
Ehdotuksen oikeusperusta on Kroatian tasavallan
liittymisehdoista tehdyn asiakirjan 50 artikla.
Toissijaisuus- ja suhteellisuusperiaatteita
noudatetaan täysin.
Unionin toiminta on tarpeen SEU-sopimuksen 5
artiklan 3 kohdassa määrätyn toissijaisuusperiaatteen mukaisesti, koska se
koskee unionin hyväksymään säädökseen tehtäviä teknisiä mukautuksia. Ehdotus on
suhteellisuusperiaatteen mukainen (SEU-sopimuksen 5 artiklan 4 kohta), sillä
siinä ei ylitetä sitä, mikä on tarpeen tavoitteiden saavuttamiseksi.
4.           TALOUSARVIOVAIKUTUKSET
Tällä ehdotuksella ei ole vaikutuksia
talousarvioon.
2013/0047 (NLE)
Ehdotus
NEUVOSTON ASETUS
Euroopan parlamentin ja neuvoston asetuksen
(EY) N:o 1107/2009 muuttamisesta Kroatian liittymisen vuoksi
EUROOPAN UNIONIN NEUVOSTO, joka
ottaa huomioon Kroatian liittymissopimuksen ja
erityisesti sen 3 artiklan 4 kohdan,
ottaa huomioon Kroatian liittymisasiakirjan ja
erityisesti sen 50 artiklan,
ottaa huomioon Euroopan komission ehdotuksen
sekä katsoo seuraavaa:
(1)       Kasvinsuojeluaineiden
markkinoille saattamisesta sekä neuvoston direktiivien 79/117/ETY ja 91/414/ETY
kumoamisesta 21 päivänä lokakuuta 2009 annetun Euroopan parlamentin ja
neuvoston asetuksen (EY) N:o 1107/2009[4]
liitteessä I määritellään sellaisista jäsenvaltioista koostuvat vyöhykkeet,
joilla on vastaavat maatalouteen, kasvien terveyteen ja ympäristöön (myös
ilmastoon) liittyvät olosuhteet, jotta helpotetaan kasvinsuojeluaineiden lupia
koskevien hakemusten tarkastelua ja lupien myöntämistä unionissa ja lupien
vastavuoroista tunnustamista.
(2)       Ottaen huomioon Kroatian
liittymisen unioniin on tarpeen lisätä Kroatia eteläiseen vyöhykkeeseen, koska
Kroatian maatalouteen, kasvien terveyteen ja ympäristöön liittyvät olosuhteet
vastaavat Bulgarian, Kreikan, Espanjan, Ranskan, Italian, Kyproksen, Maltan ja
Portugalin kyseisiä olosuhteita.
(3)       Sen vuoksi asetuksen (EY) N:o
1107/2009 liitettä I olisi muutettava,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 1107/2009 liite I
tämän asetuksen liitteen mukaisesti.
2 artikla
Tämä asetus tulee voimaan Kroatian
liittymissopimuksen voimaantulopäivänä sillä edellytyksellä, että kyseinen
sopimus tulee voimaan.
Tämä
asetus on kaikilta osiltaan velvoittava, ja sitä sovelletaan sellaisenaan
kaikissa jäsenvaltioissa.
Tehty Brysselissä
                                                                       Neuvoston
puolesta
                                                                       Puheenjohtaja
LIITE
Korvataan
asetuksen (EY) N:o 1107/2009 liite I seuraavasti:
”LIITE
I
3
artiklan 17 kohdassa tarkoitettu kasvinsuojeluaineiden hyväksymisvyöhykkeiden
määrittely
A – Pohjoinen vyöhyke
Tähän vyöhykkeeseen kuuluvat seuraavat jäsenvaltiot:
Tanska, Viro, Latvia, Liettua, Suomi ja
Ruotsi.
B – Keskinen vyöhyke
Tähän vyöhykkeeseen kuuluvat seuraavat
jäsenvaltiot:
Belgia, Tšekki, Saksa, Irlanti, Luxemburg,
Unkari, Alankomaat, Itävalta, Puola, Romania, Slovenia, Slovakia ja Yhdistynyt
kuningaskunta.
C – Eteläinen vyöhyke
Tähän vyöhykkeeseen kuuluvat seuraavat
jäsenvaltiot:
Bulgaria, Kreikka, Espanja, Ranska, Kroatia,
Italia, Kypros, Malta ja Portugali.”
[1]               EUVL L
112, 24.4.2012, s. 10.
[2]               EUVL L
112, 24.4.2012, s. 21.
[3]               EUVL L
309, 24.11.2009, s. 1.
[4]               EUVL L
309, 24.11.2009, s. 1.


               EUROOPAN KOMISSIO
            Bryssel 19.7.2016
            COM(2016) 477 final
            2016/0229(COD)
            Ehdotus
            EUROOPAN PARLAMENTIN JA NEUVOSTON ASETUS
            unionin tullikoodeksista annetun asetuksen (EU) N:o 952/2013 muuttamisesta meri- tai ilmateitse väliaikaisesti unionin tullialueelta vietyjen tavaroiden osalta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Unionin tullikoodeksista, jäljempänä ’UTK’, 9. lokakuuta 2013 annetun Euroopan parlamentin ja neuvoston asetuksen (EU) N:o 952/2013
                  1
                tavoitteena on helpottaa laillista kauppaa ja varmistaa samalla asianmukainen tullivalvonta ja petostentorjunta.

               UTK tuli voimaan 30. lokakuuta 2013, mutta sitä sovelletaan kokonaisuudessaan vasta 1. toukokuuta 2016 alkaen.

               Tämän ehdotuksen tarkoituksena on muuttaa UTK:n 136 artiklaa sen varmistamiseksi, että muita UTK:n säännöksiä ja varsinkin tullivalvontaa koskevia säännöksiä sovelletaan tehokkaasti. Tämän muutoksen olisi tultava voimaan mahdollisimman pian, jotta tehokas tullivalvonta olisi mahdollista.

               Kauppavirtojen helpottamiseksi UTK:n 136 artiklassa säädetään, että tiettyjä säännöksiä (erityisesti säännökset, jotka koskevat velvoitetta antaa saapumisen yleisilmoitus, ilmoittaa meri- tai ilma-aluksen saapumisesta, kuljettaa tavarat ja esittää ne tullille purkamisen tai uudelleenlastauksen yhteydessä ja odottaa lupaa ennen tavaroiden purkamista tai uudelleenlastausta, ja väliaikaista varastointia koskevat säännökset) ei sovelleta tavaroihin, jotka viedään väliaikaisesti unionin tullialueelta kuljetettaessa niitä meri- tai ilmateitse kahden tällä alueella sijaitsevan paikan välillä, jos ne kuljetetaan suoraa reittiä pysähtymättä unionin tullialueen ulkopuolella. Näiden säännösten soveltamatta jättäminen saattaa kuitenkin vaarantaa näiden tavaroiden tehokkaan tullivalvonnan.

               UTK:n 136 artikla ei kumoa UTK:n 134 artiklassa säädettyä velvollisuutta, jonka mukaan unionin tullialueelle tuotujen tavaroiden on oltava tullivalvonnassa ja niille on tarvittaessa tehtävä tullitarkastukset. Kuitenkin 136 artiklan nykyinen sanamuoto johtaa siihen, ettei UTK:ssa ole selkeää oikeusperustetta, jossa edellytettäisiin kyseisten tavaroiden esittämistä tulliviranomaisille. Jos tavaroita ei esitetä, tulliviranomaisten saattaa olla vaikeampaa valvoa sellaisia unionitavaroita ja muita tavaroita, joiden tullioikeudellinen asema on todistettava.

               Tällaisten myöhempien satamien tai lentoasemien tulliviranomaisilla on oltava mahdollisuus varmistaa tuontitullin ja muiden maksujen asianmukainen kantaminen kokonaisuudessaan tai toteuttaa asianmukaisella tavalla muut kuin veroihin liittyvät toimenpiteet (esim. eläinlääkinnälliset tarkastukset ja kasvien terveystarkastukset) sekä yksilöidä niiden satamiin tai lentoasemille saapuviin tavaroihin liittyvät riskit.

               Sen vuoksi on UTK:n säännösten ja varsinkin tullivalvontaan liittyvien säännösten asianmukaisen soveltamisen varmistamiseksi välttämätöntä ehdottaa muutosta UTK:n 136 artiklan soveltamisalaan eron tekemiseksi unionitavaroiden ja muiden tavaroiden välillä.

               (1)Ainoat säännökset, joita ei sovelleta, kun muut kuin unionitavarat palaavat unionin tullialueelle suoraa meri- tai ilmareittiä pitkin tapahtuneen väliaikaisen viennin jälkeen, ovat seuraavat:

               (1)säännökset, jotka koskevat velvoitetta antaa saapumisen yleisilmoitus (UTK:n 127–130 artikla); ja

               (2)säännökset, jotka koskevat velvoitetta ilmoittaa meri- tai ilma-aluksen saapumisesta unionin tullialueen ensimmäiseen saapumistullitoimipaikkaan (UTK:n 133 artikla);

               (3)sitä vastoin säännöksiä, jotka koskevat velvoitetta kuljettaa tavarat tiettyyn paikkaan, esittää tavarat tullille purkamisen tai uudelleenlastauksen yhteydessä ja odottaa lupaa ennen purkamista tai uudelleenlastausta, sekä väliaikaista varastointia koskevia säännöksiä olisi sovellettava näissä tilanteissa, mikä mahdollistaisi asianmukaisen tullivalvonnan.

               (2)Tilanteen olisi oltava sama sellaisilla unionitavaroilla, joiden tullioikeudellinen asema on todistettava UTK:n 153 artiklan 2 nojalla, siinä määrin kuin tulliviranomaisten on voitava tarkastaa niiden unioniasemaa koskeva todiste.

               (3)Säännöksiin, joita ei sovelleta tullioikeudellisen asemansa UTK:n 155 artiklan 2 kohdan nojalla säilyttäviin unionitavaroihin, voivat kuulua myös säännökset, jotka koskevat velvoitetta esittää tavarat tullille niiden purkamisen tai uudelleenlastauksen yhteydessä ja odottaa lupaa ennen tavaroiden purkamista tai uudelleenlastausta (UTK:n 139 ja 140 artikla). Tämä johtuu siitä, että vaikka tavarat on viety väliaikaisesti unionin tullialueelta, niiden tullioikeudellinen asema ei ole muuttunut eikä sitä tarvitse todistaa.

               (4)UTK:n 136 artiklasta olisi poistettava seuraavat viittaukset:

               (1)viittaukset UTK:n 135 artiklan 1 kohtaan ja 137 artiklaan olisi poistettava, koska tavarat olisi joka tapauksessa kuljetettava tulliviranomaisten osoittamiin tiettyihin paikkoihin;

               (2)viittaus UTK:n 141 artiklaan olisi poistettava, koska 141 artiklan 1 kohtaa olisi edelleen sovellettava passitusmenettelyssä oleviin tavaroihin, kun ne palaavat unionin tullialueelle;

               (3)viittaukset UTK:n 144–149 artiklaan olisi poistettava, koska väliaikaista varastointia koskevia säännöksiä ei koskaan sovelleta unionitavaroihin ja muiden kuin unionitavaroiden jättäminen kyseisten säännösten soveltamisalan ulkopuolelle oli virhe.

               •Yhdenmukaisuus unionin muiden politiikkojen kanssa

                  Tämän ehdotuksen tarkoituksena on varmistaa asetuksen (EU) N:o 952/2013 asianmukainen soveltaminen, mikä vastaa täysin unionin tullialueelle tuotavien ja sieltä vietävien tavaroiden kauppaan liittyviä politiikkoja ja tavoitteita.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Oikeusperusta on Euroopan unionin toiminnasta tehdyn sopimuksen 207 artikla.

               •Toissijaisuusperiaate

               Ehdotus kuuluu unionin yksinomaiseen toimivaltaan Euroopan unionin toiminnasta tehdyn sopimuksen 3 artiklan 1 kohdan e alakohdan nojalla.

               •Suhteellisuusperiaate

               Ehdotus ei aiheuta mitään politiikan muutoksia muutettavaan säädökseen nähden. Sillä ainoastaan muutetaan yksi säännös saman asetuksen muiden säännösten asianmukaisen soveltamisen varmistamiseksi. Koska asetus (EY) N:o 952/2013 on EU:n säädös, sitä voidaan muuttaa ainoastaan vastaavalla säädöksellä. Jäsenvaltiot eivät voi toimia yksittäin.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

                        Intressitahojen kuuleminen

               Tämä muutos ei vaikuta asetuksen (EU) N:o 952/2013 sisältöön, joten ennen mainitun asetuksen antamista suoritettu aiempi intressitahojen kuuleminen on edelleen ajankohtainen.

               Asiaankuuluvasta muutoksesta on myös keskusteltu jäsenvaltioiden kanssa ja kaupan alan edustajien kanssa useissa tulliasiantuntijoiden työryhmän ja kaupan alan yhteydenpitoryhmän yhteisissä kokouksissa, joissa päästiin yhteisymmärrykseen ehdotuksen sisällöstä.

                        Vaikutustenarviointi

                        Uutta vaikutustenarviointia ei tarvita. Ehdotuksella muutetaan vain yksi säännös sen tekemiseksi johdonmukaiseksi asetuksen (EU) N:o 952/2013 muiden säännösten kanssa. Mainittu asetus on asetuksen (EY) N:o 450/2008 uudelleenlaadinta, josta komissio teki vaikutustenarvioinnin.

               4.TALOUSARVIOVAIKUTUKSET

                  Muutosehdotuksella ei pitäisi olla suoria talousarviovaikutuksia, mutta sillä helpotetaan omien verojen kantoa.

               2016/0229 (COD)

               Ehdotus

               EUROOPAN PARLAMENTIN JA NEUVOSTON ASETUS

               unionin tullikoodeksista annetun asetuksen (EU) N:o 952/2013 muuttamisesta meri- tai ilmateitse väliaikaisesti unionin tullialueelta vietyjen tavaroiden osalta

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen ja erityisesti sen 207 artiklan,

               ottavat huomioon Euroopan komission ehdotuksen,

               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

               noudattavat tavallista lainsäätämisjärjestystä,

               sekä katsovat seuraavaa:

               (1)Kauppavirtojen helpottamiseksi Euroopan parlamentin ja neuvoston asetuksen (EU) N:o 952/2013
                  2
                136 artiklalla jätetään sellaiset tavarat, jotka viedään väliaikaisesti unionin tullialueelta kuljetettaessa niitä kahden unionissa sijaitsevan sataman tai lentoaseman välillä unionin tullialueen ulkopuolella pysähtymättä, tiettyjen mainitun asetuksen säännösten soveltamisalan ulkopuolelle. Kyseiset säännökset koskevat velvoitetta antaa saapumisen yleisilmoitus, velvoitetta ilmoittaa meri- tai ilma-aluksen saapumisesta, velvoitetta kuljettaa tavarat tiettyihin paikkoihin ja esittää ne tulliviranomaisille niiden purkamis- tai uudelleenlastauspaikassa sekä väliaikaista varastointia.

               (2)Näin ollen ei ole olemassa oikeusperustaa, jossa vaaditaan esittämään puretut tai uudelleenlastatut tavarat siinä paikassa, jossa tavarat palaavat unionin tullialueelle väliaikaisen viennin jälkeen. Jos tavaroita ei esitetä, tulliviranomaisten voi olla vaikeampaa varmistaa kyseisten tavaroiden valvonta ja vaarana on, ettei tuontitullia ja muita maksuja kanneta asianmukaisesti ja että eläinlääkinnällisten tarkastusten ja kasvien terveystarkastusten kaltaisia muita kuin veroihin liittyviä toimenpiteitä ei toteuteta moitteettomasti.

               (3)Sen vuoksi asetuksen (EU) N:o 952/2013 136 artikla olisi muutettava unionitavaroiden ja muiden tavaroiden erilaisen tilanteen huomioon ottamiseksi.

               (4)Jotta muiden kuin unionitavaroiden tullivalvonnan tehokkuus varmistettaisiin, säännöksiä, jotka koskevat velvoitetta kuljettaa tavarat tiettyihin paikkoihin, esittää tavarat tullille purkamisen tai uudelleenlastauksen yhteydessä ja odottaa lupaa ennen tavaroiden purkamista tai uudelleenlastausta, sekä väliaikaista varastointia koskevia säännöksiä olisi sovellettava edelleen muihin kuin unionitavaroihin. Sen vuoksi 136 artiklassa olisi säädettävä, että ainoastaan niitä säännöksiä, jotka koskevat velvoitetta antaa saapumisen yleisilmoitus ja velvoitetta ilmoittaa meri- tai ilma-aluksen saapumisesta, ei sovelleta muihin kuin unionitavaroihin.

               (5)Unionitavaroiden tehokkaan valvonnan varmistamiseksi 136 artiklassa olisi erotettava tilanteet, joissa unionitavaran tullioikeudellinen asema on todistettava asetuksen (EU) N:o 952/2013 153 artiklan 2 kohdan nojalla, sellaisista tilanteista, joissa unionitavarat säilyttävät tullioikeudellisen asemansa mainitun asetuksen 155 artiklan 2 kohdan nojalla.

               (6)Unionitavaroihin, joiden tullioikeudellinen asema on todistettava asetuksen (EU) N:o 952/2013 153 artiklan 2 kohdan nojalla, olisi sovellettava kaikkia säännöksiä lukuun ottamatta niitä, jotka koskevat velvoitetta antaa saapumisen yleisilmoitus ja velvoitetta ilmoittaa meri- tai ilma-aluksen saapumisesta, mikä mahdollistaisi asianmukaisen tullivalvonnan.

               (7)Velvoitetta esittää tavarat tullille tavaroiden purkamisen tai uudelleenlastauksen yhteydessä koskevaa asetuksen (EU) N:o 952/2013 139 artiklaa ja velvoitetta odottaa lupaa ennen tavaroiden purkamista tai uudelleenlastaamista koskevaa mainitun asetuksen 140 artiklaa ei myöskään tulisi soveltaa unionitavaroihin, jotka säilyttävät tullioikeudellisen asemansa mainitun asetuksen 155 artiklan 2 kohdan nojalla, sillä vaikka tavarat on viety väliaikaisesti unionin tullialueelta, niiden tullioikeudellinen asema ei ole muuttunut eikä sitä sen vuoksi tarvitse todistaa.

               (8)Viittaukset asetuksen (EU) N:o 952/2013 136 artiklaan, 135 artiklan 1 kohtaan ja 137 artiklaan olisi poistettava, jotta tavaroita unionin tullialueelle tuova henkilö velvoitettaisiin kuljettamaan ne tulliviranomaisten osoittamaan paikkaan ja tulliviranomaiset voisivat tarvittaessa tarkastaa, ovatko tavarat unionintavaroita vai muita tavaroita.

               (9)Asetuksen (EU) N:o 952/2013 136 artiklassa oleva viittaus mainitun asetuksen 141 artiklaan olisi poistettava, jotta tulisi selväksi, että myös 141 artiklan 1 kohtaa, jonka nojalla tiettyjä säännöksiä ei sovelleta passitusmenettelyssä oleviin tavaroihin, sovelletaan silloin, kun tavarat palaavat unionin tullialueelle suoraa meri- tai ilmareittiä pitkin tapahtuneen väliaikaisen viennin jälkeen.

               (10)Asetuksen (EU) N:o 952/2013 136 artiklassa oleva viittaus väliaikaista vientiä koskevaan mainitun asetuksen 144–149 artiklaan olisi myös poistettava. Kyseisiä säännöksiä ei koskaan sovelleta unionitavaroihin, ja muiden kuin unionitavaroiden jättäminen niiden soveltamisalan ulkopuolelle oli virhe, joka olisi korjattava.

               (11)Tämän asetuksen olisi tultava voimaan mahdollisimman pian, jotta tavaroiden tehokas valvonta voitaisiin varmistaa viipymättä,

               OVAT HYVÄKSYNEET TÄMÄN ASETUKSEN:

               1 artikla

                Korvataan asetuksen (EU) N:o 952/2013 136 artikla seuraavasti:

               ”136 artikla

               Meri- tai ilmateitse väliaikaisesti unionin tullialueelta viedyt tavarat

               1.
                     Mitä 127–130 artiklassa ja 133 artiklassa säädetään, ei sovelleta, kun muita kuin unionitavaroita tuodaan unionin tullialueelle sen jälkeen, kun ne on viety väliaikaisesti kyseiseltä alueelta meri- tai ilmateitse suoraa reittiä pitkin pysähtymättä unionin tullialueen ulkopuolella.

               2.
                     Mitä 127–130 artiklassa ja 133 artiklassa säädetään, ei sovelleta, kun unionitavaroita, joiden unioniasema on todistettava 153 artiklan 2 kohdan nojalla, tuodaan unionin tullialueelle sen jälkeen, kun ne on viety väliaikaisesti kyseiseltä alueelta meri- tai ilmateitse suoraa reittiä pitkin pysähtymättä unionin tullialueen ulkopuolella.

               3.
                     Mitä 127–130 artiklassa sekä 133, 139 ja 140 artiklassa säädetään, ei sovelleta, kun unionitavaroita, jotka liikkuvat 155 artiklan 2 kohdan mukaisesti ilman, että niiden tullioikeudellinen asema muuttuu, tuodaan unionin tullialueelle sen jälkeen, kun ne on viety väliaikaisesti kyseiseltä alueelta meri- tai ilmateitse suoraa reittiä pitkin pysähtymättä unionin tullialueen ulkopuolella.”

               2 artikla

               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)
                  EUVL L 269, 10.10.2013, s. 1.

                     (2)
                  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).


Avis juridique important

|

52000PC0623

Ehdotus: neuvoston asetus asetuksen (ETY) N:o 1035/72 II a osaston mukaisesti hyväksyttyjen eräiden laadun ja kaupan pitämisen parantamissuunnitelmien rahoittamisen jatkamisesta yhdellä vuodella  /* KOM/2000/0623 lopull. - ACC 2000/0252 */

Virallinen lehti nro 240 E , 28/08/2001 s. 0044 - 0045

Ehdotus: NEUVOSTON ASETUS asetuksen (ETY) N:o 1035/72 II a osaston mukaisesti hyväksyttyjen  eräiden laadun ja kaupan pitämisen parantamissuunnitelmien  rahoittamisen jatkamisesta yhdellä vuodella(komission esittämä)PERUSTELUTAsetuksen (ETY) N:o 1035/72 II a osastoon vuonna 1989 tehdyllä muutoksella otetaan käyttöön erityistoimenpiteet pähkinäalalla tuotannon ja kaupan pitämisen edellytysten parantamiseksi. Toimenpiteet koskevat viittä tuotetta, jotka ovat mantelit, hasselpähkinät, saksanpähkinät, pistaasipähkinät ja johanneksenleipä.Tärkein toimenpide on tuottajaorganisaatioiden laatimien laadun ja kaupan pitämisen parantamissuunnitelmien rahoitukseen osallistuminen kymmenen vuoden ajan. Suunnitelmia voidaan rahoittaa julkisista varoista 55 prosentilla (josta EU:n osuus on 45 ja jäsenvaltioiden 10 prosenttia) hehtaarikohtaisen enimmäismäärän rajoissa. Toimenpiteen rahoitus on tarkoitettu väliaikaiseksi, ja tuen enimmäismäärä vähenee asteittain.Nämä toimenpiteet kumottiin asetuksella (EY) N:o 2200/96. Nykyiset suunnitelmat voidaan kuitenkin toteuttaa loppuun saakka; niistä viimeinen päättyy vuonna 2006.EU:n menot näihin erityistoimenpiteisiin vuosina 1990-1999 olivat 725 miljoonaa euroa. Vielä käynnissä olevista suunnitelmista johtuvat menot vuosina 2000-2006 ovat 250 miljoonaa euroa.Osa suunnitelmista päättyy vuonna 2000.EU:n pähkinäntuotannolle voidaan tuottajaorganisaatioiden välityksellä maksaa tukea seuraavien lisätukitoimenpiteiden kautta:- asetuksessa (EY) N:o 2200/96 säädetty toimintarahastojärjestelmä (hedelmien ja vihannesten yleinen tukimekanismi) ja- asetuksessa (EY) N:o 1257/1999 säädetyt rakennetoimenpiteet (maaseudun kehittämistä koskevat suunnitelmat).Kokemus on kuitenkin osoittanut, että näitä toimenpiteitä ei joko ole voitu soveltaa tai niillä ei ole voitu asianmukaisesti tukea lyhyellä aikavälillä sellaisia pähkinäalan suunnitelmia, jotka päättyvät ja jotka eivät ole enää tukikelpoisia vuoden 2001 talousarviossa.Tämän vuoksi neuvosto kehotti 17. heinäkuuta komissiota ehdottamaan, että vuoden 2001 määrärahoista maksetaan tukea pähkinänviljelijöiden ohjelmille, jotka muuten päättyisivät vuonna 2000.Edellä esitetyn perusteella tässä luonnoksessa ehdotetaan seuraavaa:- tuottajaorganisaatiot, joiden suunnitelmat päättyvät vuonna 2000, voivat hakea rahoitusta vielä yhdeksi vuodeksi,- jatkorahoitusta voidaan pyytää ennen 15.6.2001 toteutettuihin toimiin, jotta ne voidaan sisällyttää vuoden 2001 talousarvioon,- julkinen tuki on rajattava niille alueille, jotka saavat tukea suunnitelman kymmenentenä vuonna, ja sen enimmäismäärä on 241,50 euroa hehtaarilta.Järjestely yksinkertaistuu, sillä tuottajaorganisaatioita ei vaadita esittämään jatkosuunnitelmaa, ja täytäntöönpanoasetuksen (ETY) N:o 2159/89 nykyisiä säännöksiä sovelletaan soveltuvin osin.Komissio tarkastelee pähkinäalan tilannetta kertomuksessa, jonka se laatii hedelmä- ja vihannesalan järjestelystä ennen vuoden 2000 loppua.Luonnos tarjoaa siihen asti väliaikaisen ratkaisun niille tuottajaorganisaatioille, joiden parantamissuunnitelmat päättyvät vuonna 2000, jolloin niitä ei enää voisi sisällyttää vuoden 2001 talousarvioon.2000/0252 (CNS)Ehdotus: NEUVOSTON ASETUS asetuksen (ETY) N:o 1035/72 II a osaston mukaisesti hyväksyttyjen  eräiden laadun ja kaupan pitämisen parantamissuunnitelmien  rahoittamisen jatkamisesta yhdellä vuodellaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen  [1],[1]  EYVL C.ottaa huomioon Euroopan parlamentin lausunnon  [2],[2]  EYVL C.ottaa huomioon talous- ja sosiaalikomitean lausunnon  [3],[3]  EYVL C.sekä katsoo seuraavaa:(1) Hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 [4] II a osastossa säädetään erityistoimenpiteistä eräiden pähkinöiden ja johanneksenleivän tuotannon ja kaupan pitämisen edellytysten parantamiseksi. Tukea myönnetään hyväksytyille tuottajaorganisaatioille, jotka ovat jättäneet toimivaltaisen viranomaisen hyväksymän suunnitelman tuotteensa laadun ja kaupan pitämisen parantamiseksi.[4]  EYVL L 118, 20.5.1972, s. 1. Asetus sellaisena kuin se on viimeksi muutettuna komission asetuksella (EY) N:o 1363/95 (EYVL L 132, 16.6.1995, s. 8).(2) Asetus (ETY) N:o 1035/72 on kumottu neuvoston asetuksella (EY) N:o 2200/96 [5]. Asetuksen (EY) N:o 2200/96 53 artiklassa säädetään kuitenkin, että tuottajaorganisaatioiden asetuksen (ETY) N:o 1035/72 II a osaston perusteella saamat oikeudet pidetään voimassa niiden päättymiseen asti.[5]  EYVL L 297, 21.11.1996, s. 1. Asetus sellaisena kuin se on viimeksi muutettuna asetuksella (EY) N:o 1257/1999 (EYVL L 160, 26.6.1999, s. 80).(3) Asetuksen (ETY) N:o 1035/72 14 d artiklan 2 kohdan mukaan laadun ja kaupan pitämisen parantamissuunnitelmien laatimiseen ja toteuttamiseen myönnettävää erityistukea maksetaan 10 vuoden ajan, ja sen enimmäismäärä vähenee asteittain taloudellisen vastuun siirtämiseksi vähitellen tuottajille.(4) Osa suunnitelmista päättyy vuonna 2000 kymmenennen toteuttamisvuoden jälkeen.(5) Asetuksessa (EY) N:o 2200/96 säädetään, että komissio toimittaa neuvostolle kertomuksen kyseisen asetuksen toiminnasta. Kertomuksen on sisällettävä asetuksen (ETY) N:o 1035/72 II a osaston mukaisesti toteutettujen pähkinöitä ja johanneksenleipää koskevien erityistoimenpiteiden tulosten arviointi, ja siinä voidaan esittää lisätukitoimenpiteitä. Tätä ennen tuottajaorganisaatiot, joiden parantamissuunnitelmat päättyvät vuonna 2000 ja jotka täyttävät edelleen hyväksymisedellytykset, voivat pyytää suunnitelmilleen jatkorahoitusta vuoden 2001 talousarviosta.(6) Ainoastaan ennen 15.6.2001 toteutettuihin töihin haettava tuki voidaan sisällyttää vuoden 2001 talousarvioon.(7) Hallinnollisten menettelyjen yksinkertaistamiseksi tuki rajoitetaan niille alueille, joiden osalta on tehty tukihakemus suunnitelman kymmenentenä vuonna.(8) Edellä tarkoitettu yhden vuoden ajanjakso ei riitä raivaustöiden ja niiden jälkeisen uudelleenistutuksen ja/tai uuteen lajikkeeseen siirtymisen saattamiseen päätökseen. Neuvoston asetuksen (ETY) N:o 790/89 [6] 2 artiklan 1 kohdan kolmannessa alakohdassa ja 2 kohdassa tarkoitetuille muille toimille olisi näin ollen myönnettävä hehtaarikohtainen enimmäistuki,[6]  EYVL L 85, 30.3.1989, s. 6.ON ANTANUT TÄMÄN ASETUKSEN:1 artiklaHyväksytyt tuottajaorganisaatiot, jotka osallistuvat asetuksen (ETY) N:o 1035/72 14 a artiklassa tarkoitettujen pähkinöiden ja/tai johanneksenleivän tuotantoon ja kaupan pitämiseen ja joiden laadun ja kaupan pitämisen parantamissuunnitelmat on hyväksytty vuonna 1990, voivat pyytää suunnitelmilleen jatkorahoitusta yhdeksi vuodeksi tässä asetuksessa vahvistettujen sääntöjen mukaisesti.2 artiklaTuki maksetaan ainoastaan niille alueille, joiden osalta on jätetty suunnitelman kymmenettä vuotta koskeva tukihakemus, ja sen enimmäismäärä on 241,50 euroa hehtaarilta asetuksen (ETY) N:o 790/89 2 artiklan 1 kohdan kolmannen alakohdan ja 2 artiklan 2 kohdan mukaisesti. Sitä sovelletaan yhden vuoden ajan välittömästi suunnitelman kymmenennen vuoden päättymisestä ja enintään 15.6.2001 asti.Asetuksen 1 artiklan mukainen suunnitelman jatkorahoitusta koskeva pyyntö tarkoittaa, että tuottajaorganisaatio suostuu soveltamaan kymmenennen vuoden osalta hyväksyttyä suunnitelmaansa vielä yhden vuoden ajan.3 artiklaKymmenettä vuotta koskevia täytäntöönpanosääntöjä sovelletaan soveltuvin osin 1 artiklassa tarkoitettuun lisäkauteen.Tarvittaessa toimenpiteitä toteutetaan asetuksen (EY) N:o 2200/96 46 artiklassa säädettyä menettelyä noudattaen.4 artiklaTämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja>TAULUKON PAIKKA>


title: Ehdotus NEUVOSTON ASETUS yhteisön syrjäisimmille alueille rekisteröityjen kalastuslaivastojen hallinnoinnista annetun neuvoston asetuksen (EY) N:o 639/2004 muuttamisesta

text:
Tärkeä oikeudellinen huomautus

|

52006PC0433

	[pic] | EUROOPAN YHTEISÖJEN KOMISSIO |Bryssel 1.8.2006KOM(2006) 433 lopullinen2006/0148 (CNS)EhdotusNEUVOSTON ASETUSyhteisön syrjäisimmille alueille rekisteröityjen kalastuslaivastojen hallinnoinnista annetun neuvoston asetuksen (EY) N:o 639/2004 muuttamisesta(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Yhteisön syrjäisimpien alueiden kalatalousalan rakenteellisen, sosiaalisen ja taloudellisen erityistilanteen perusteella ja ottaen huomioon, että kyseistä epävirallista ja joidenkin alueiden osalta hyvin merkittävää taloutta on vaikea säännellä, Euroopan kalatalousrahastosta annettuun neuvoston asetukseen on sisällytetty neuvoston ja komission yhteinen julistus, joka koskee erityisesti kyseisten syrjäisimpien alueiden laivastoja. Tämän vuoksi yhteisön syrjäisimmille alueille rekisteröityjen kalastuslaivastojen hallinnoinnista annettua neuvoston asetusta (EY) N:o 639/2004 on tarpeen muuttaa. |120 | Yleinen tausta Laivastoon lisäysten ja sieltä poistojen sekä kalastuslaivaston uudistamiseen tarkoitettujen tukien järjestelmässä yhteisön syrjäisimpien alueiden laivastoihin sovelletaan tiettyjä poikkeuksia, jotka määritellään asetuksessa (EY) N:o 639/2004. Nämä poikkeukset koskevat: o asetuksen (EY) N:o 2371/2002 13 artiklaa, kun kyseessä on uuden kapasiteetin lisääminen laivastoon syrjäisimmille alueille vahvistettujen erityisten viitetasojen rajoissa; o asetuksen (EY) N:o 2792/1999 9 artiklan 1 kohdan a alakohtaa, kun kyseessä on julkisten tukien myöntäminen yhteisön syrjäisimmille alueille rekisteröityjen kalastusalusten uusimiseen. Neuvoston ja komission yhteinen julistus koskee erityisesti kyseisten poikkeusten soveltamisen jatkamista 31. joulukuuta 2006 asti ja edellyttää siksi asetuksen (EY) N:o 639/2004 tarkistamista. Se tarkoittaa myös, että komission velvoitetta esittää parlamentille ja neuvostolle asetuksen (EY) N:o 639/2004 soveltamista koskeva kertomus jatketaan yhdellä vuodella eli 31. joulukuuta 2007 asti. |130 | Voimassa olevat aiemmat säännökset Syrjäisimpien alueiden kalastuslaivaston hallinnointia säännellään 30. päivänä maaliskuuta 2004 annetulla neuvoston asetuksella (EY) N:o 639/2004 sekä asetuksen (EY) N:o 639/2004 soveltamista koskevista yksityiskohtaisista säännöistä 9. päivänä joulukuuta 2004 annetulla komission asetuksella (EY) N:o 2104/2004. |141 | Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. |ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI |Intressitahojen kuuleminen |211 | Kuulemismenettelyt, tärkeimmät kohdealat ja yleiskuvaus osallistujista Ei koske tätä ehdotusta. |212 | Tiivistelmä vastauksista ja siitä, miten ne on otettu huomioon Ei koske tätä ehdotusta. |Asiantuntijatiedon käyttö |229 | Ulkopuolisten asiantuntijoiden käyttö ei ollut tarpeen. |230 | Vaikutusten arviointi Koska kyseessä on neuvoston ja komission yhteisen julistuksen perusteella annettava ehdotus neuvoston asetukseksi, muita vaihtoehtoja kuin tässä esitetty ei ole. Siksi vaikutusten arviointi ei tässä tapauksessa ole aiheellinen. |EHDOTUKSEEN LIITTYVÄT OIKEUDELLISET NÄKÖKOHDAT |305 | Tiivistelmä ehdotuksesta Syrjäisimmillä alueilla rekisteröityjen kalastuslaivastojen hallinnoinnissa sovellettavien poikkeusten soveltamisajan pidentäminen. |310 | Oikeusperusta Asetus (EY) N:o 639/2004 |329 | Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Ei koske tätä ehdotusta. |332 | Ei koske tätä ehdotusta. |Sääntelytavan valinta |341 | Ehdotettu sääntelytapa: asetus. |342 | Muut sääntelytavat eivät soveltuisi seuraavista syistä: Ei koske tätä ehdotusta. |TALOUSARVIOVAIKUTUKSET |409 | Ehdotuksella ei ole vaikutuksia yhteisön talousarvioon. |1.  2006/0148 (CNS)EhdotusNEUVOSTON ASETUSyhteisön syrjäisimmille alueille rekisteröityjen kalastuslaivastojen hallinnoinnista annetun neuvoston asetuksen (EY) N:o 639/2004 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan ja 299 artiklan 2 kohdan,ottaa huomioon komission ehdotuksen,ottaa huomioon Euroopan parlamentin lausunnon[1],sekä katsoo seuraavaa:2.  Yhteisön syrjäisimmille alueille rekisteröityjen kalastuslaivastojen hallinnoinnista 30 päivänä maaliskuuta 2004 annetussa neuvoston asetuksessa (EY) N:o 639/2004[2]säädetään mahdollisuudesta poiketakalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999[3] 9 artiklan 1 kohdan a alakohdan säännöksistä sekä elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[4] 13 artiklan säännöksistä.3.  Neuvostossa 19 päivänä kesäkuuta 2006 Euroopan kalastalousrahastosta saavutetun poliittisen yhteisymmärryksen perusteella ja yhteisön syrjäisimpien alueiden kalatalousalan rakenteellisen, sosiaalisen ja taloudellisen erityistilanteen huomioon ottamiseksi asetuksen (EY) N:o 639/2004 2 artiklan 4 kohdassa säädettyjen poikkeusten voimassaoloa olisi jatkettava 31 päivään joulukuuta 2006.4.  Asetuksen (EY) N:o 639/2004 2 artiklan 4 kohdassa säädetyn poikkeuksen voimassaolon jatkamisen vuoksi mainitun asetuksen 2 artiklan 5 kohdassa säädetyn poikkeuksen voimassaoloa on tarpeen jatkaa 31 päivään joulukuuta 2008 saakka, jotta laivastoon on mahdollista lisätä sellaista kapasiteettia, johon on myönnetty kalastusalusten uusimiseen tarkoitettua julkista tukea,ON ANTANUT TÄMÄN ASETUKSEN:1 artiklaMuutetaan asetus (EY) N:o 639/2004 seuraavasti:Korvataan 2 artiklan 4 kohdassa päivämäärä ”31 päivään joulukuuta 2005” päivämäärällä ”31 päivään joulukuuta 2006”.Korvataan 2 artiklan 5 kohdassa päivämäärä ”31 päivänä joulukuuta 2007” päivämäärällä ”31 päivänä joulukuuta 2008”.Korvataan 6 artiklassa ilmaisu ”31 päivänä joulukuuta 2006” ilmaisulla ”31 päivänä joulukuuta 2007”.2 artiklaVoimaantuloTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja [1] Lausunto annettu … .... 2006.[2] EUVL L 102, 7.4.2004, s. 9.[3] EYVL L 337, 30.12.1999, s. 10, asetus sellaisena kuin se on viimeksi muutettuna asetuksella (EY) N:o 2369/2002 (EYVL L 358, 31.12.2002, s. 49).[4] EYVL L 358, 31.12.2002, s. 59.